ليه لما تكون واحدة متجوزة او مخطوبة لواحد كل صفاته حلوة ما عدا انه مابيصليش بيتقال لها تبعد عنه او تتركه؟ مش المفروض طالما مفهوش غير العيب دا تقف جنبه و تشجعه لغاية ما ربنا يهديه؟
بتسأليني بصفتي ايه؟ يعني المفروض تكوني فاهمة مثلاً إنه لو علاقة خاطئة بواحدة تانية، أو بيشرب خمر، أهون عند الله والمؤمنين من إنه مبيصليش حتى لو بيقطع. لو الصورة دي مش واضحة عندك يبقى في مشكلة تانية. بعد ما تفهمي ده هقول لك، ادرسي بشكل واعي -مش عاطفي- مميزات وعيوب الارتباط به، ومميزات وعيوب إنه يكون أبو أولادك، وقرري بناءً على ده. ______ ده في كفة، والتعامل وقبول تارك الصلاة والإحسان له كفة تانية عشان منخلطش.